b'\n_START_ARTICLE_\nHelikon (glasbilo)\n_START_PARAGRAPH_\nHelikon je kro\xc5\xbeno zavito koni\xc4\x8dno trobilo s \xc5\xa1iroko menzurirano cevjo in izjemno \xc5\xa1irokim odmevnikom. Helikon je instrument podoben tubi z razliko da je zavit v krog, uporablja se za igranje v pihalnih godbah ter klasi\xc4\x8dnih orkestrih, zadnje \xc4\x8dase tudi v nem\xc5\xa1ko govore\xc4\x8dih de\xc5\xbeelah v narodno zabavnih skupinah. Helikone izdelujejo v razli\xc4\x8dnih izvedbah od sopranskega do kontrabasovskega.\n_START_SECTION_\nZgodovina\n_START_PARAGRAPH_\nHelikon izhaja iz Rusije, kjer ga je videl nem\xc5\xa1ki voja\xc5\xa1ki komponist Wilhelm Wieprecht pri voja\xc5\xa1ki godbi na pihala, ter ga dal leta 1849 v izdelavo Avstrijskemu podjetju glasbil Musikinstrumente Stowasser na Dunaju. Zamisel za izdelavo novodobnega helikona je leta 2004 dobil slovenski skladatelj Igor Krivokapi\xc4\x8d. Glasbilo je po svoji zamisli predstavil na mednarodni strokovni konferenci svetovnega zdru\xc5\xbeenja tubistov. Prototipe \xc5\xa1estih glasbil pa so nato ro\xc4\x8dno izdelali pri izdelovalcu trobil, bavarskem podjetju Wenzel Meinl.'